Nafarroako Parlamentuko Mahaiak, 2022ko irailaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, enpresek maskarak erosteko egindako eskaintzei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko irailaren 5ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako galdera hau aurkezten du, pandemian zehar maskarak erostearen gainekoa, Nafarroako Gobernuko lehendakariak idatziz erantzun dezan:

1- Lehendakaria edo Nafarroako Gobernuko edozein departamentu enpresek maskarak erosteko eskaintzak egin izanaren jakitun al da?

2- Zer enpresak, noiz, zein bide erabilita eta zein prezio eskaini zuen dataren eta maskara motaren arabera?

3- Nork jaso zuen edo nori bideratu zitzaion eskaintza bakoitza hura baloratzeko?

4- Zer erabaki hartu zen eskaintza bakoitzarekin eta zer arrazoi egon zen Nafarroako Gobernuak enpresa horiekin lankidetzan aritu eta maskaren erosketa kontratatzeko?

Iruñean, 2022ko irailaren 1ean

Foru parlamentaria: Cristina Ibarrola Guillén